NÁRODNÁ  RADA  SLOVENSKEJ  REPUBLIKY
IX. volebné obdobie

NÁVRH

ZÁKON
z ....... 2026,

ktorým sa mení a dopĺňa zákon č. 376/2024 Z. z. o integrovanej posudkovej činnosti a o zmene a doplnení niektorých zákonov v znení zákona č. 406/2025 Z. z.


Národná rada Slovenskej republiky sa uzniesla na tomto zákone:

Čl. I

Zákon č. 376/2024 Z. z. o integrovanej posudkovej činnosti a o zmene a doplnení niektorých zákonov v znení zákona č. 406/2025 Z. z. sa mení a dopĺňa takto:

1. V § 7 ods. 6 sa na konci pripája táto veta:
„Ak ide o konanie podľa § 9 ods. 5, správny orgán nevyzve účastníka konania na doručenie lekárskeho nálezu alebo odborného lekárskeho nálezu podľa odseku 2 písm. a), ak má takýto doklad k dispozícii a nemá dôvodné pochybnosti podľa § 9 ods. 5 druhej vety.“.

1. § 9 sa dopĺňa odsekom 5, ktorý znie:
„(5) Ak sa konanie o integrovanom posudku týka iba zmeny druhu sociálnej služby, pomôcky alebo druhu peňažného príspevku na kompenzáciu sociálnych dôsledkov ťažkého zdravotného postihnutia a z platného integrovaného posudku a z dokladov, ktoré má správny orgán k dispozícii alebo ktoré predložil účastník konania, vyplýva, že nedošlo k zmene funkčných dôsledkov zdravotného stavu účastníka konania, predmetom integrovanej posudkovej činnosti nie je lekárska posudková činnosť podľa § 11. To neplatí, ak má správny orgán dôvodné pochybnosti o správnosti, objektívnosti alebo úplnosti týchto dokladov alebo o tom, že nedošlo k zmene funkčných dôsledkov zdravotného stavu účastníka konania.“.

1. § 12 sa dopĺňa odsekom 3, ktorý znie:
„(3) Ak predmetom integrovanej posudkovej činnosti nie je lekárska posudková činnosť z dôvodu podľa § 9 ods. 5, v integrovanom posudku sa uvedie označenie integrovaného posudku alebo lekárskeho posudku, z ktorého správny orgán vychádzal, a skutočnosti rozhodujúce pre zmenu podľa § 9 ods. 5 zistené sociálnou posudkovou činnosťou.“.

1. Za § 24 sa vkladá § 25, ktorý vrátane nadpisu znie:
„§ 25
Prechodné ustanovenie účinné od 1. januára 2027
Konanie o integrovanom posudku začaté a právoplatne neskončené pred 1. januárom 2027 sa dokončí podľa tohto zákona v znení účinnom od 1. januára 2027.“.


Čl. II

Tento zákon nadobúda účinnosť 1. januára 2027.

